stanford-oval/wikipedia huggingface dataset:
Robert Calvert
1970-luku

1960- ja 1970-luvun taitteessa Calvert kirjoitteli muun muassa scifi-tarinoita vaihtoehtolehtiin kuten Friendz, International Times ja Michael Moorcockin New World’s Magazine. Hän teki myös konserttiarvioita ja eräällä keikalla esiintyjänä oli underground-yhtye Hawkwind. Calvert innostui yhtyeen avaruusaiheesta ja alkoi kulkea yhtyeen keikoilla lausumassa runoja. Hän kirjoitti yhtyeen vuoden 1971 In Search of Space -albumin mukana tulleen ”The Hawkwind Log” -kirjasen. Vuonna 1972 hän liittyi pysyvästi yhtyeen kokoonpanoon ja kirjoitti yhdessä kitaristi Dave Brockin kanssa hitiksi nousseen ”Silver Machine” -kappaleen. Hitti mahdollisti yhtyeen suuren ”Space Ritual” -kiertueen, joka oli suureksi osaksi Calvertin ideoima. Kova keikkatahti ja yhtyeen huumeidentäytteinen elämäntapa alkoivat kuitenkin käydä raskaaksi maanisdepressiota sairastavalle Calvertille. Hän jätti yhtyeen vuonna 1973 pian ”Urban Guerilla” -singlen julkaisun jälkeen ja aloitti soolouran. ”Urban Guerilla” oli Calvertin sanoittama ja laulama terrorismia ylistävä laulu, jonka BBC julisti soittokieltoon IRA:n samanaikaisen pommiuhkan takia. Yhtye veti singlen pois markkinoilta tämän johdosta. Calvert kertoi kirjoittaneensa kappaleen lähinnä satiiriseksi kommentiksi jo paria vuotta aiemmin.
Calvertin ensimmäinen sooloalbumi Captain Lockheed and the Starfighters julkaistiin vuonna 1974. Albumin konseptina olivat Länsi-Saksan epäonniset F-104 Starfighter -hävittäjähankinnat. Calvert itse oli kiinnostunut nuorena hävittäjälentäjän urasta, mutta joutui hylkäämään haaveensa terveydentilansa vuoksi. Toinen sooloalbumi Lucky Leif and the Longships, joka käsitteli Pohjois-Amerikan historiaa viikinkien näkökulmasta, julkaistiin vuonna 1975. Samana vuonna hän palasi Hawkwindiin ja pysyi yhtyeen päälaulajana vuoteen 1979 asti. Tätä aikakautta pidetään yhtenä yhtyeen parhaista ja Calvertin tieteisaiheiset ja poliittisetkin sanoitukset saivat huomiota. Myös yhtyeen konserttilavasteet ja tehosteet olivat pitkälti Calvertin ideoimia. Calvertin ailahteleva mielentila aiheutti kuitenkin ongelmia yhtyeelle ja varsinkin pitkät kiertueet pahensivat Calvertin tilaa entisestään. Hawkwind-vuosina hän kirjoitti myös ensimmäisen novellikokoelmansa Centigrade 232 (1977) sekä Jimi Hendrixin elämään perustuvan näytelmän The Star That Played With Laughing Sam's Dice (1976).
1980-luku

1980-luvulla Calvert jatkoi soolouraansa kovalla työtahdilla. Vuonna 1980 julkaistiin single ”Lord Of The Hornets”/”Greenfly And The Rose”, jolla Calvertia avustivat Hawkwindin jäsenet sekä Lemmy Kilmister. Samana vuonna Calvert kiersi Krankshaft Cabaret -show’nsa kanssa, joka perustui lauluihin, runoihin ja sketseihin. Lisäksi hän kirjoitti, ohjasi ja näytteli elektroniseen musiikkiin perustuvan dekkaritarinan The Kid From Silicon Gulch (1981). Vuonna 1981 hän julkaisi Hype – Songs of Tom Mahler -nimisen albumin ja kirjan, jonka tarina perustui Tom Mahler -nimisen muusikon seikkailuihin musiikkibisneksen kiemuroissa. Calvert teki myös yhteistyötä Nik Turnerin Inner City Unit -yhtyeen kanssa ja vieraili edelleen silloin tällöin Hawkwindin keikoilla.
Vuoden 1985 Freq-albumin aiheena olivat Englannin kaivostyöläisten työtaistelut. Musiikillisesti albumi suuntautui vahvasti elektronisen musiikin suuntaan. Seuraavana vuonna julkaistu ja myös näytelmäksi kirjoitettu Test-Tube Conceived perustui geneettisiin ratkaisuihin ja uusiin teknologioihin. Calvert keikkaili myös ahkerasti Maximum Effect -yhtye taustallaan, johon kuuluivat Inner City Unit -muusikot Steve Pond ja Fred Reeves. Vuonna 1987 ilmestyi Earth Ritual -runokokoelma, ja samana vuonna hän teki yhteistyötä saksalais-lähtöisen Amon Duul (UK) -yhtyeen kanssa.
Kova työtahti vaati veronsa niin fyysisesti kuin psyykkisestikin, ja Calvert joutui aika ajoin hoitoon psykiatrisiin sairaaloihin. 14. elokuuta 1988 hänen terveytensä petti lopullisesti ja hän kuoli saatuaan sydänkohtauksen. Tiettävästi Calvert oli kaavaillut uutta sooloalbumia Brian Enon kanssa ja myös yhteistyötä Hawkwindin kanssa oli ollut suunnitelmissa. Elämänsä aikana Calvert oli naimisissa kolme kertaa ja häneltä jäi neljä lasta.
Kuoleman jälkeen

2000-luvulla Robert Calvertin elämäntyötä on pidetty näkyvillä erilaisilla julkaisuilla ja tapahtumilla. Vuonna 2007 julkaistiin The Brock/Calvert Project -albumi, jolla kuullaan Calvertin lausumia runoja Hawkwindin säestämänä. Vuoden 2008 syyskuussa Kentissä pidettiin muistokonsertti, jossa esiintyi muun muassa Hawkwindin jäseniä. Myös Calvertin kirjoittamia näytelmiä dramatisoitiin ja esitettiin uudelleen vuoden 2008 aikana. Calvertin sooloalbumeja on julkaistu remasteroituina CD-versioina bonuskappaleiden kera ja Voiceprint-yhtiö julkaisi vuonna 2006 kuusiosaisen livealbumisarjan, joka sisälsi materiaalia vuosilta 1986–1988, jota tosin on kritisoitu heikon äänenlaadun takia.
Diskografia

Soolotuotanto:
Captain Lockheed and the Starfighters 1974
Lucky Leif and the Longships 1975
"Lord Of The Hornets" / "Greenfly And The Rose" (single) 1980
Hype – Songs of Tom Mahler 1981
Freq 1985
Test-Tube Conceived 1986
The Cellar Tapes (demonauhoja 1984-1986) 1987-1992
Live At The Queen Elizabeth Hall (live 1986) 1989
Blueprints From The Cellar (demonauhoja 1984-1986) 1992
Rehearsals 1987: Radio Egypt (live 1987) 2006
Middlesbrough 1986: The Right Stuff (live 1986) 2006
Cardiff 1988: Ejection (live 1988) 2006
Manchester 1986: In Vitro Breed (live 1986) 2006
Leicester 1986 & London 1987: Acid Rain (live 1986-1987) 2006
Newcastle 1986: Ship Of Fools (live 1986) 2006
Centigrade 232 (CD ja kirja) 2007
Hawkwind:
Viralliset julkaisut:
In Search of Space (The Hawkwind Log-liite) 1971
"Silver Machine" / "Seven By Seven" (single) 1972
Space Ritual 1973
"Urban Guerilla" / "Brainbox Pollution" (single) 1973
Astounding Sounds, Amazing Music 1976
Roadhawks (1970-1975) (kokoelma) 1976
"Back On The Streets" / "The Dream Of Isis" (single) 1977
Quark, Strangeness and Charm 1977
Masters of the Universe (1971-1974) (kokoelma) 1977
Hawklords 25 Years On 1978
PXR 5 1979
Repeat Performance (1976–1979) (kokoelma) 1980
EpochEclipse 30 Year Anthology (1970–1999) (kokoelma) 1999
EpochEclipse Ultimate Best Of (1970–1999) (kokoelma) 1999
Masters of Rock (1970–2001) (kokoelma) 2003
The Brock/Calvert Project 2007
Muita julkaisuja:
Greasy Truckers Party 1972
Glastonbury Fayre 1972
Sonic Assassins (live-ep, nauhoitettu 1977) 1981
Friends And Relations I-III (kokoelmasarja) 1982–1983
Space Ritual Volume 2 (live, nauhoitettu 1972) 1984
Bring Me the Head of Yuri Gagarin (live, nauhoitettu 1973) 1985
Hawklords Live 1978 1992
Tales From Atomhenge – The Robert Calvert Years (1976–1979) (kokoelma) 1992
The Best Of Hawkwind Friends And Relations 1993
Atomhenge Live 1976 2000
Thrilling Hawkwind Adventures (live 1976) 2000
Weird Tapes 1–8 (demo- ja livenauhoja)
Muiden artistien kanssa:
Distances Between Us (Adrian Wagner) 1974
"Cricket Star" (single) (Adrian Wagner) 1974
Down To Earth (Nektar) 1974
Ersatz (The Imperial Pompadours aka. Inner City Unit) 1982
Die Lösung (Amon Duul (UK)) 1989
Revenge (Peter Pavli) (nauhoitettu 1981) 1992
Kirjat

Centigrade 232 1977
Hype 1982
The Earth Ritual 1987
Musikaalit / Näytelmät

The Box 1970
The Star That Play With Laughing Sam's Dice 1976
Donald Crowhurst & Brian Jones 1977
Krankschaft-cabaret show 1980-1981
The Kid From Silicon Gulch 1981
Test-Tube Baby Of Mine 1986
Aiheesta muualla

The Spirit Of The Page – Calvert-aiheinen sivusto
Haapajärvi (Orivesi)

| Haapajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′25″N, 24°25′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Saunalammiin 
Järvinumero:  35.741.1.015
Mittaustietoja
Pinnankorkeus:  114,3 m  
Rantaviiva:  1,201 km  
Pinta-ala:  6,087 ha  
Saaria:  ei saaria 
 fiHaapajärvi 
Haapajärvi  on Pirkanmaalla Oriveden keskustaajaman lähellä sijaitseva järvi.
Maantietoa

Järven pinta-ala on 6,1 hehtaaria ja se on 450 metriä pitkä ja 150 metriä leveä. Se sijaitsee kahden mäen välissä, joista itäinen mäki on nimeltään Rantalanvuori. Läntisen mäen rinteet laskevat jyrkempinä järveen kuin itäisellä mäellä. Järvellä ei ole kartan mukaan saaria. Sen rantaviivan pituus on 1,2 kilometriä ja sen lähellä on sijainnut kaksi maatilaa. Nykyään sen rannoilla on myös kahdeksan vapaa-ajan asuntoa. Niille tulee tiet valtatieltä 9.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 114,3 metriä mpy. Järveen on johdettu metsäojia Vihtorinvuorelta ja Annanvuorelta. Järven laskuoja lähtee sen kaakkoispäästä ja se laskee parin kilometrin päässä Saunalammiin.
Historiaa

Vielä vuoden 1986 peruskartassa järven ympärillä oli neljä maatilaa ja niiden peltomaat. Ne on metsitetty vuoden 1986 kartan jälkeen. Samassa kartassa oli tievaraus merkitty vanhan talotien päälle ja siitä kauemmaksi metsiin.
Hazrat Alin moskeija

Mazar-e Sharifin Sininen moskeija.
Hazrat Alin moskeija eli Sininen moskeija on moskeija Pohjois-Afganistanissa Mazar-i-Sharifin kaupungin keskustassa. Sitä pidetään yhtenä šiiamuslimien tärkeimmistä pyhäköistä, sillä perimätiedon mukaan sinne on haudattu "yksi neljästä oikeaanjohdetuista kalifeista", Ali. Paikallinen mullah näki siitä unta 1100-luvulla, ja kun uni osoitettiin luotettavaksi, sulttaani Ahmed Sanjar rakennutti sille paikalle moskeijan ja kaupungin.
Alkuperäisen moskeijan tuhosi Tšingis-kaani 1200-luvulla. Nykyisen moskeijan on rakennuttanut 1400-luvulla Husain Baiqara. On varsin todennäköistä, että Zarathustra on haudattu sinne jo aiemmin.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Blå moskén, Mazar-e Sharif
Hana Takahashi

| 0 | 1 | 2 |
| --- | --- | --- |

Henkilötiedot
Koko nimi: Hana Takahashi
Syntymäaika: 19. helmikuuta 2000 (ikä 24)
Syntymäpaikka: Kawaguchi, Japani
Kansalaisuus:  Japani
Pelipaikka: Puolustaja
Pituus: 169 cm
Seura
Seura: Urawa Reds
Seurat
| Vuodet | Seura | O (M) |
| 2018– | Urawa Reds | 10 (1) |
Maajoukkue
| 2019– | Japani | 15 (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 18. heinäkuuta 2023.
Hana Takahashi (jap. 高橋 はな, Takahashi Hana; s. 19. helmikuuta 2000 Kawaguchi) on japanilainen jalkapalloilija, pelipaikaltaan puolustaja. Hän edustaa kotimaassaan Urawa Redsiä.
Maajoukkueura

Takahashi debytoi Japanin maajoukkueessa lokakuussa 2019. Hän on ennen vuoden 2023 MM-kilpailujen alkua pelannut 15 maaottelua ja tehnyt niissä yhden maalin.
Aiheesta muualla

Soccerway
Japanin joukkue – Jalkapallon naisten MM-kilpailut 2023
1 Yamashita |
2 Shimizu |
3 Minami |
4 Kumagai |
5 Miyake |
6 Sugita |
7 Miyazawa |
8 Naomoto |
9 Ueki |
10 Nagano |
11 Tanaka |
12 Takahashi |
13 Endō |
14 Hasegawa |
15 Fujino |
16 Hayashi |
17 Seike |
18 Tanaka |
19 Moriya |
20 Hamano |
21 Hirao |
22 Chiba |
23 Ishikawa |
Valmentaja Ikeda
Japanin joukkue – Kesäolympialaiset 2024
1 Yamashita |
2 Shimizu |
3 Minami |
4 Kumagai |
5 Takahashi |
6 Koga |
7 Miyazawa |
8 Seike |
9 Ueki |
10 Nagano |
11 Tanaka |
12 Tanikawa |
13 Kitagawa |
14 Hasegawa |
15 Fujino |
16 Hayashi |
17 Hamano |
18 Hirao |
Valmentaja Ikeda
Haznidon

| Хазнидон Хæзнидон |
| --- | --- |

Valtio:  Venäjä
Tasavalta:  Pohjois-Ossetia-Alania
Piiri:  Irafin piiri
Hallinto:  
 – Hallinnon tyyppi:  Maalaiskunta
Aikavyöhyke:  UTC+3
 – Kesäaika:  UTC+4
Infobox OKVirheellinen NIMI-arvo: 
Haznidon (ven. Хазнидон) eli Xæznidon (oss. Хæзнидон) on maalaiskunta ja sen keskuskylä Irafin piirissä Pohjois-Ossetia-Alanian tasavallassa Venäjällä. Haznidon sijaitsee Uruhin ja sen sivujoen Haznidonin yhtymäkohdassa piirin pohjoisosassa. Sen naapureina on idässä piirin keskuskylä Tšikola, lännessä Toldzgunin kylä ja etelässä Ahsarisarin kylä.
Gymnastikos

| Gymnastikos> Γυμναστικός.Alkuperäisteos |
| --- | --- |
Kirjailija:  Filostratos
Kieli:  muinaiskreikka
Genre:  sofistiikka, urheiluvalmennuksen käsikirja
Julkaistu:  200-luku
Löydä lisää kirjojaKirjallisuuden teemasivulta
Gymnastikos (m.kreik. Γυμναστικός, myös Περὶ γυμναστικῆς, Peri gymnastikēs; lat. Gymnasticus, De gymnastica) on Filostratoksen kirjoittama sofistinen teos, joka käsittelee urheilua ja urheiluvalmennusta. Se on ainoita antiikin ajalta säilyneitä tekstejä tältä alalta.
Filostratos kirjoitti 200-luvulla. Hänen teoksensa Gymnastikos esittää olevansa käsikirja urheiluvalmentajille. Se ei kuitenkaan tästä huolimatta anna juurikaan ohjeita urheilijoiden päivittäiselle harjoittamiselle. Erikoisena on pidetty myös sitä, ettei teos käsittele urheiluun liitettyjen hyveiden opettamista, mikä oli oleellinen puoli antiikin kreikkalaista urheilua. Sen sijaan Filostratos esittää urheilijoiden harjoituttamisen taidon eräänlaisena viisautena, jota voidaan verrata muun muassa filosofiaan, runouteen ja musiikkiin. Urheilu ilmentää eräänlaista ”ruumiillista tietoa”. Näin urheilukilpailut ovat omanlaisiaan paikkoja, joissa omia tietoja voidaan esitellä muille. Filostratos kuvaa myös urheilijoiden vartalotyyppejä, ja kytkee nämä paitsi eri urheilulajeihin myös moraalisiin luonteisiin.
Samalla Filostratos kuvaa urheilun ja erityisesti Olympian kisojen historiaa ja siihen liittyvää mytologiaa retoriseen tyyliin. Hän pyrkii esityksellään osoittamaan, että urheilu olisi taantunut varhaisemmista ajoista hänen aikaansa tultaessa, ja näin innoittamaan lukijoitaan. Esityksellä ei kuitenkaan ole paljonkaan tekemistä todellisen historian kanssa, ja nykyisin katsotaan, ettei Filostratoksen oma aika 200-luvulla ollut urheilun suhteen erityisen taantunutta vaan pikemminkin varsin virkeää aikaa.
Kirjallisuutta

Philostratus: Gymnasticus. Teoksessa Philostratus: Heroicus. Gymnasticus. Discourses 1 and 2.  (Edited and translated by Jeffrey Rusten, Jason König. Loeb Classical Library 521)  Cambridge, MA:  Harvard University Press, 2014.
Aiheesta muualla

Philostratus the Athenian: De Gymnastica. Perseus. (muinaiskreikaksi)
Φιλόστρατος: Γυμναστικός. Wikisource. (muinaiskreikaksi)
Hazret Sovmen

| Hazret Medžidovitš Sovmen |
| --- | --- |

Adygeian tasavallan 2. presidentti
 13. tammikuuta 2002 – 13. joulukuuta 2006  
Edeltäjä:  Aslan Džarimov
Seuraaja:  Aslan Thakušinov
Henkilötiedot
Syntynyt: 1. toukokuuta 1937 (ikä 87) Afipsip, Adygeiden autonominen alue, Venäjän SFNT, Neuvostoliitto
Hazret Medžidovitš Sovmen (adygeiksi Хьазрэт Шъэумэн, ven. Хазрет Меджидович Совмен, s. 1. toukokuuta 1937) oli Venäjän federaatioon kuuluvan Adygeian tasavallan presidentti 2002–2006. Kansallisuudeltaan hän on adygei. Sovmen oli Adygeian toinen presidentti, hänen edeltäjänsä oli Aslan Džarimov.
Sovmen on yliopiston professori ja kotoisin Adygeian pääkaupungista Maikopista. Koulutukseltaan hän on taloustieteiden tohtori. Vapaa-aikanaan hän harrastaa metsästystä ja kalastusta. Ennen presidenttiyttään Sovmen oli menestyvä liikemies. Tosin hän aloitti uransa vaatimattomasti puskutraktorin kuljettajana kultakaivoksessa Tšukotkassa.
Sovmen valittiin virkaansa suoralla kansanvaalilla 13. tammikuuta 2002. Valinnan jälkeen hän sai johdettavakseen köyhän tasavallan, jossa on riittänyt haastetta. Sovmen sekaantui poliittiseen juonitteluun, joka koski Adygeian pääoppositiopuoluetta, Slaavilaista unionia. Venäjän presidentti Vladimir Putin tuki kuitenkin Sovmenia ja uskoi tämän kykyihin säästää Adygeia vakavammalta kriisiltä. Vuonna 1997 Venäjän presidentti palkitsi Sovmenin 3. luokan isänmaan palkinnolla. Sovmen on Yhtenäinen Venäjä puolueen jäsen.
Sovmenin aikana Adygeian talousintegraatiota Krasnodarin aluepiiriin syvennettiin, tasavallan tullilaitos lakkautettiin ja sen sisäministeriö liitettiin Venäjän sisäministeriön Adygeian haaraksi.
Hazrat Babajan

Hazrat Babajan
Hazrat Babajan (k. 21. syyskuuta 1931) oli pataanitaustainen askeetti. Hän eli viimeiset vuotensa Punessa, Intiassa. Hänet tunnetaan erityisesti Meher Baban guruna.
Elämäkerroissa Babajanille esitetään erilaisia syntymäaikoja aina 1790-luvulta asti. Niitä kuten hänen varhaisia elinvaiheitaan ei ole voitu luotettavasti vahvistaa. Länsimaisilla kielillä julkaistuissa lähteissä esitetyt väitteet perustuvat hänen oppilaansa Meher Baban kertomuksiin ja myös niissä on epäjohdonmukaisuuksia. Babajanin esitetään eri lähteiden mukaan saapuneen Puneen 1903–1907. Hän eli asunnottomana puun alla Char Bawdin slummissa.
Meher Baba kertoi, että hänen isänsä arvosti Babajania mutta että tätä pidettiin myös noitana ja hulluna. Meher kävi vuosina 1913 ja 1914 keskustelemassa Babajanin luona ja kertomansa mukaan sai tältä suudelman otsalleen henkisen armon merkiksi.
Paul Brunton tapasi Babajanin vuonna 1931 muutama kuukausi ennen tämän kuolemaa, oli kuvauksensa mukaan vaikuttunut ja piti tätä aitona fakiirina.
Hazy Osterwald

Hazy Osterwald (keskellä) esiintymässä vuonna 1961.
Hazy Osterwald, oik. Rolf Erich Osterwalder, (18. helmikuuta 1922 Bern, Sveitsi – 26. helmikuuta 2012 Luzern, Sveitsi) oli sveitsiläinen muusikko, laulaja, säveltäjä ja kapellimestari. Hänen tunnetuimpia kappaleitaan ovat ”Konjunktur-Cha-Cha” ja erityisesti ”Kriminal-Tango” (1959).
Carola kiersi vuonna 1963 Euroopassa Hazy Osterwaldin yhtyeen kanssa.
Heikki Vuento

Heikki Vuento (s. 6. joulukuuta 1951 Kemi) on suomalainen elokuva- ja TV-käsikirjoittaja. Hän on toiminut käsikirjoittajana mm. Raimo O. Niemen (Suden arvoitus, Postia marsalkalle, Pirunnyrkki) Olli Saarelan (Lunastus, Bad Luck Love) ja Jaakko Pyhälän (Jon, Armon aika) elokuvissa. Lisäksi hän oli apukirjoittajana tv-sarjassa Metsolat.
Vuennolle on myönnetty valtion ylimääräinen taiteilijaeläke vuodesta 2016 alkaen.
Aiheesta muualla

Heikki Vuento Elonetissä.
Retroactive Abortion

| Retroactive Abortion Venomous Concept |
| --- | --- | --- |

Studioalbumin tiedot
 Äänitetty : 5.–10. lokakuuta 2003
 Julkaistu: 29. kesäkuuta 2004
 Tuottaja(t): Venomous Concept
 Tyylilaji: grindcore, hardcore punk
 Kesto: 27.11
 Levy-yhtiö: Ipecac Recordings
Venomous Conceptin muut julkaisut
|   | Retroactive Abortion 2004 | Poisoned Apple 2008 |
Retroactive Abortion on yhdysvaltalaisen grindcoreyhtyeen Venomous Conceptin ensimmäinen studioalbumi. Se julkaistiin 29. kesäkuuta 2004 levymerkillä Ipecac Recordings.
Kappaleet

Weirdo – 2.21
Oink! – 1.04
Rhetoric – 2.30
I Said It Before – 1.51
Freakbird – 1.29
Infest – 0.36
Life's Line – 1.54
Idiot Parade – 2.31
Hard On – 2.00
Group Hug – 1.33
Anti-Social – 1.12
Run Around – 1.25
Smash – 1.41
Monkey See - Monkey Beat – 1.10
Total Recall – 1.54
Braincrash – 2.14
Think!
Kokoonpano

Kevin Sharp – laulu
Buzz Osborne – kitara
Shane Embury – bassokitara
Danny Herrera – rummut
Kokoonpano > Muut tekijät

Oscar Garcia – taustalaulu
Venomous Concept – tuottaja
Huey Dee – äänittäjä
Phil Wright – avustava äänittäjä
Arvostelut

Imperiumi: 9/10
The Metal Observer: 8.5/10
Metal Storm: 8/10
Aiheesta muualla

Retroactive Abortion Discogsissa. (englanniksi)
Albumi Retroactive Abortion Encyclopaedia Metallum -sivustolla (englanniksi)
Henry Theophilus Howaniec

Henry Theophilus Howaniec
Henry Theophilus Howaniec (14. helmikuuta 1931 Chicago, Illinois – 30. maaliskuuta 2018 Milwaukee,  Wisconsin) oli Kazakstanissa toiminut yhdysvaltalainen roomalaiskatolinen piispa. Hänet vihittiin fransiskaanien papiksi 14. kesäkuuta 1956 ja nimitettiin Almatyn apostoliseksi hallitsijaksi 7. heinäkuuta 1999. Lisäksi hän sai 14. lokakuuta 2000 nimityksen Achollan titulaaripiispaksi, ja piispaksi vihkiminen seurasi 26. marraskuuta. Pääkonsekraattorina toimi Marian Oles, jota avustivat Alberto Tricarico ja Jan Paweł Lenga.
17. toukokuuta 2003 Almatysta tuli hiippakunta nimellä Santissima Trinità in Almaty, ja Howaniec jatkoi sen johtamista piispana, kunnes jäi eläkkeelle 5. maaliskuuta 2011.
Henry Terry

| Mitalit> Maa:   Yhdistynyt kuningaskunta.Miesten kriketti. Olympialaiset  | Mitalit> Maa:   Yhdistynyt kuningaskunta.Miesten kriketti. Olympialaiset  | Mitalit> Maa:   Yhdistynyt kuningaskunta.Miesten kriketti. Olympialaiset  | Maa:   Yhdistynyt kuningaskunta> Miesten kriketti. |
| --- | --- | --- | --- |
|  Hopeaa | Pariisi 1900 | Kriketti |  |
Henry John Terry Jr. (27. toukokuuta 1868 Lontoo – 24. joulukuuta 1952 Lontoo) oli brittiläinen kriketinpelaaja ja olympiamitalisti.
Pariisin vuoden 1900 olympialaisissa Terry pelasi olympiahistorian toistaiseksi ainoassa krikettiottelussa ranskalaisessa Union des Sociétés Français de Sports Athletiquesin joukkueessa, joka hävisi Britannian joukkueelle ja sai hopeaa. Terry löi ottelussa kaikkiaan kolme juoksua.
Roman Greenberg

| Roman Greenberg> Henkilötiedot |
| --- | --- |
Syntynyt: 18. toukokuuta 1982 Venäjä
Kansalaisuus:  Israel
Nyrkkeilijä
Pituus:  189 cm
Painoluokka:  raskassarja
Kätisyys:  oikeakätinen eli nyrkkeilytermein orthodox
Ammattilaistilastot
Ottelut:  28
Voitot:  27
– tyrmäysvoitot:  18
Tappiot:  1
Roman Greenberg (s. 18. toukokuuta 1982 Venäjä) on brittiläis-israelilainen ammattilaisnyrkkeilijä.  Hän debytoi marraskuussa 2001 oltuaan seitsemän kuukautta Israelin armeijassa. Greenberg on voittanut kaikki 27 ammattiotteluaan, joista 18 tyrmäyksellä.
Nyrkkeilyura > Amatööriura

Greenberg alkoi nyrkkeillä 11-vuotiaana sen jälkeen, kun hänen ystävänsä vei hänet nyrkkeilyklubille Kiryat Bialikissa. Greenberg teki debyyttinsä kaksi vuotta myöhemmin. 15-vuotiaana vuonna 1997 hän voitti hopeamitalin Euroopan nuorten nyrkkeilymestaruuskilpailuissa.
Vuonna 1999 Greenberg oli kaikkien aikojen nuorin Israelin kansallisen raskaansarjan tittelin voittaja. Greenberg sai hopeamitalin nuorten maailmanmestaruuskilpailuissa vuonna 2000 Budapestissa, jossa hän voitti Viktar Zuyevin 14-8 mutta hävisi Dzhamal Medzhydoville.
»Greenbergillä on nopeimmat kädet Muhammad Alin jälkeen.» 
(Angelo Dundee)
Nyrkkeilyura > Ammattilaisura

Greenberg voitti IBO Intercontinental Championshipin kuudennessa erässä, kun tuomari keskeytti hänen ottelunsa Alex Vassilevia vastaan maaliskuussa 2006.
Greenberg voitti pistein irlantilaissyntyisen Colin Kennan yli kahdeksaneräisessä ottelussa Lontoossa lokakuussa 2007. Hän sai Kennan pulaan kuudennessa erässä hyvällä oikealla koukulla ja käytti tätä lattiassa seitsemännessä erässä oikealla suoralla.
Joulukuussa 2007 Greenbergin käsi operoitiin. Toisen ja kolmannen rystysen vahingoittuminen oli haitannut hänen oikeaa kättänsä kahden vuoden ajan. Leikkauksen jälkeinen arviointi käden tilasta oli positiivinen.
Greenberg valmentautuu Finchleyssä Lontoossa, ja hänellä on koti Israelissa Haifassa. Greenbergin valmentaja on Jim Evans.
Nyrkkeilytyyli

Greenberg on oikeakätinen nyrkkeilijä. Hän ei ole kovaiskuinen tyrmääjä vaan pikemminkin teknikko, jonka tyrmäysiskut tulevat iskujen määrästä. Hänellä on hyvin eurooppalainen nyrkkeilytyyli: hän seisoo kehässä ja luottaa vasempaan puoleensa hallitakseen välimatkaa ja lyödäkseen iskusarjoja.
Greenberg on hyvä käyttämään jalkoja, minkä lisäksi hän luo tilanteita ja saattaa vastustajan ymmälle. Hänellä on nopeat refleksit, ja hänen kätensä ovat erittäin nopeat. Hänellä on paljon huomiota herättäviä liikkeitä, ja hän voi paeta kulmasta ja torjua iskun. Samanaikaisesti häntä on kuvailtu rauhalliseksi ja kärsivälliseksi.
Greenbergia on kritisoitu siitä, että hän tekee vain riittävästi voittaakseen erät ja välttelee iskujenvaihtoa. Greenberg on vastannut: "Kun on aika ottaa riskejä hyvin suuressa ottelussa, kuten maailmanmestaruus ottelussa, silloin minä haluan ottaa riskit. Mutta miksi minun pitäisi ottaa tarpeettomia riskejä otteluissa, jotka minä selvästi voitan?" Häntä on myös kritisoitu ylimielisestä asenteesta, käsien pudottamisesta ja iskujenvaihdosta vetäytymisestä. Hän on myös saanut kritiikkiä heikkojen vastustajien kanssa ottelemisesta ja puutteellisesta kovapintaisuudesta.